**128/2016.(IV.20.) Kgy. sz. határozat**

A Közgyűlés a menetrend szerinti személyszállítás- közszolgáltatás pályázati kiírására vonatkozó javaslatot megtárgyalta és az alábbi döntést hozta:

1. A Közgyűlés az előterjesztésben meghatározott feltételrendszer szerinti pályázati felhívás és pályázati kiírás összeállításával az alábbi módosításokkal egyetért:
	* a szerződés időtartama legfeljebb 10 év legyen;
	* a szerződés 4. oldala 10. pontjának b) alpontja egészüljön ki azzal, hogy a buszok télen legyenek fűtve;
	* a szerződés 4. oldala 10. pontjának c) alpontja egészüljön ki hangos belső utas-tájékoztatással;
	* a szerződés 5. oldala 11. pontja egészüljön ki azzal, hogy az autóbusz állomány 50%-a az autóbusz teljes hosszában alacsonypadlós kivitelű legyen;
	* a szolgáltató biztosítson okostelefonos alkalmazást az utastájékoztatás céljából;
	* a pályázatban azon cégek, amelyek alternatív energia ellátású (elektromos, hibrid és gázüzemű) autóbuszokkal kívánják végezni a szolgáltatást, előnyt élvezzenek;
	* az újonnan beszerzett autóbuszok utastere klimatizált legyen;
	* a pályázati feltételek 12) pontja (Szolgáltatói mellékkötelezettségek) első bekezdésének utolsó mondata az alábbiak szerint módosuljon: „Az Önkormányzat jogosult a helyi közlekedési közszolgáltatási feladatot végző autóbuszok külső és belső felületein reklámok elhelyezésére.”
	* az egységes arculat előírása az új és a régi autóbuszokra is terjedjen ki.
2. Felkéri a Polgármestert, hogy a pályázati felhívás és pályázati kiírás összeállítását végeztesse el, és a Gazdasági és Városstratégiai Bizottság soron következő ülésére az erre vonatkozó előterjesztés összeállításáról gondoskodjon.
3. Felhatalmazza a Gazdasági és Városstratégiai Bizottságot, hogy a pályázati felhívást és a pályázati kiírást a Közgyűlési határozatnak megfelelően jóváhagyja következő ülésén.
4. A Közgyűlés a 315/2015.(IX.16.) Kgy. sz. határozatát hatályon kívül helyezi.

**Felelős:** Dr. Puskás Tivadar Polgármester

 Illés Károly Alpolgármester

 Molnár Miklós Alpolgármester

 Dr. Károlyi Ákos Jegyző

 (A végrehajtás előkészítéséért:

 Lakézi Gábor Városüzemeltetési Osztályvezető)

**Határidő:** 1. pont: azonnal

 2. pont: Gazdasági és Városstratégiai Bizottság soron következő ülése

 3. pont: Gazdasági és Városstratégiai Bizottság soron következő ülése

 4. pont: azonnal